DA Den Europæiske Unions Tidende C 46/31

Meddelelse om ansøgning om mineraleftersøgning

(2006/C 46/07)

Virksomheden Geotermica s.r.l., med hovedsæde i S. Cataldo (CL), Viale della Rinascita no6, C.F. 02349731204, har ved skrivelse af 22. juni 2005 til erhvervsafdelingen, som har kompetence til at meddele tilladelser inden for råstofområdet i regionen Sicilien, og som har hovedsæde i via Ugo La Malfa no 87/89, I-90146 Palermo, med henvisning til Siciliens regionallov (L.R.S.) nr. 14 af 3.7.2000 om gennemførelse af direktiv 94/22/EF, anmodet om tilladelse til efterforskning efter geotermiske ressourcer i undergrunden ved lokaliteten Piana di Serraglio og tilstødende områder i den sydlige del af Pantelleria kommune i provinsen Trapani, inden for et område på i alt 6 495 126 m2.

Perimeteren for det område, ansøgningen omfatter, afgrænses ved en ubrudt linje gennem punkterne A, B, C, D og E, der defineres således:

A) det nordøstlige hjørne af Casa Valenza — 75 m oven for kystvejen, 116 m over havets overflade

B) det østlige hjørne af Casa Bonomo, syd for C. da Kahassa, 165 m over havets overflade

C) det sydlige hjørne af et ikke identificeret stenhus (dammuso) 780 m nordvest for Casa Pinedo, 516 m over havets overflade

D) det vestlige hjørne af Casa Rizzo syd for den indre ringvej, 250 m over havets overflade

E) det nordvestlige hjørne af Casa Valenza — 370 m øst for Cuddie Patite, 370 m over havets overflade.

Geografiske koordinater

Punkt Nordlig bredde Østlig længde (M. Mario) A 36° 45′ 08,43″ 11° 58′ 58,34″ B 36° 45′ 53,84″ 11° 59′ 00,83″ C 36° 46′ 33,57″ 12° 00′ 29,12″ D 36° 46′ 18,97″ 12° 01′ 25,59″ E 36° 45′ 36,00″ 12° 01′ 41,25″

Interesserede kan fremsætte ansøgning om tilladelse inden for samme område inden for 90 dage efter offentliggørelsen af nærværende meddelelse i Den Europæiske Unions Tidende. Ansøgninger, der indløber efter nævnte frist, tages ikke i betragtning. Dekretet om meddelelse af efterforskningstilladelse udstedes inden for seks måneder regnet fra sidste frist for, at konkurrerende foretagender kan indgive ansøgning. Med henvisning til artikel 5, stk. 1, i direktiv 94/22/EF skal det endvidere meddeles, at kriterierne for tildeling af tilladelse til prospektering, efterforskning og udvinding allerede er offentliggjort i EF-Tidende C 396 af 19. december 1998 med henvisning til bestemmelserne i Italiens præsidents lovdekret nr. 625 af 25. november 1996 (offentliggjort i Gazzetta ufficiale della Repubblica italiana (den italienske statstidende) nr. 293 af 14. december 1996) om gennemførelse af nævnte direktiv i italiensk lovgivning og nærmere beskrevet i førnævnte regionallov nr. 14 af 3.7.2000 (offentliggjort i Gazzetta Ufficiale della Regione Siciliana (Regionen Siciliens Officielle Tidende) nr. 32 af 7.7.2000).

Betingelser og krav vedrørende aktiviteternes udøvelse og ophør er fastsat i førnævnte sicilianske regionallov nr. 14 af 3.7.2000 og i det standardudbudsmateriale, der er udstedt ved erhvervsafdelingens dekret nr. 91 af 30.10.2003 og nr. 88 af 20.10.2004, offentliggjort i Gazzetta Ufficiale della Regione Siciliana henholdsvis nr. 49, del I, af 14.11.2003 og nr. 46, del I, af 5.11.2004.

Ansøgningsdokumenterne er deponeret på regionalkontoret for kulbrinter og geotermi, det regionale mineorgan, Via C. Camilliani 87, I-90145 Palermo, hvor de ligger til gennemsyn for interesserede.